**CONTRACTE D’ENCÀRREC DEL TRACTAMENT**

A Barcelona, a … de … de 20XX

**PARTS**

D’una part, el Prof. Daniel Crespo Artiaga, rector de la Universitat Politècnica de Catalunya (UPC), en virtut del nomenament efectuat pel Decret 115/2021, d’1 de juny (publicat al DOGC núm. 8424, el 3 de juny de 2021), amb seu social al carrer Jordi Girona, 31, 08034 Barcelona i amb NIF Q-0818003F, en representació d’aquesta institució, en conformitat amb les competències que li atorguen l’article 50 de la Llei orgànica 2/2023, de 22 de març, del sistema universitari i els articles 67, 68 i 169 dels Estatuts de la Universitat Politècnica de Catalunya, aprovats per l’Acord GOV/43/2012, de 29 de maig (DOGC núm. 6140, d’1 de juny de 2012), actuant com a RESPONSABLE DEL TRACTAMENT (d'ara endavant, el “Responsable” o “Responsable del Tractament”).

I de l’altra, [nom i cognoms], [especifiqueu-ne el càrrec] de la [especifiqueu el nom social i NIF de l’empresa o entitat], amb domicili a [especifiqueu-lo] i en representació d’aquesta en virtut de [especifiqueu les dades del nomenament], actuant com a ENCARREGAT DEL TRACTAMENT (d'ara endavant, “Encarregat” o “Encarregat del Tractament”).

Les parts actuen en nom i representació de les entitats respectives i es reconeixen mútuament la capacitat legal necessària,

**MANIFESTEN**

**1.** [*indiqueu els motius pels quals es du a terme aquest encàrrec de tractament*]

**2.** XXXXXXXXXXXXXXXXXXXXXXXXXX

Amb aquesta finalitat, formalitzen aquest contracte d’encàrrec del tractament (d’ara endavant, l’“Encàrrec”)que es regirà de conformitat amb les següents

**CLÀUSULES**

1. **Objecte de l’encàrrec del tractament**

Mitjançant aquest Encàrrec s'habilita a [*nom empresa o entitat*], Encarregat del Tractament, a tractar per compte de la Universitat Politècnica de Catalunya, Responsable del Tractament, les dades de caràcter personal les quals podran tenir accés en el marc de l’objecte del Conveni XXXXXXX /prestació de serveis ......................

La finalitat del tractament és portar a terme el ...................................................

En particular, l’Encarregat del Tractament realitzarà els següents tractaments de dades:

|  |
| --- |
| **Tipus de tractament a realitzar:** |
| [ ]  Recollida | [ ]  Difusió |
| [ ]  Registre | [ ]  Interconnexió |
| [ ]  Estructuració | [ ]  Comparació/ Acarament |
| [ ]  Modificació | [ ]  Limitació |
| [ ]  Conservació/ Emmagatzemant | [ ]  Supressió |
| [ ]  Extracció | [ ]  Destrucció |
| [ ]  Consulta | [ ]  Altres (descriure):  |
| [ ]  Comunicació per a la transmissió  |

El mitjans empleats per l’Encarregat del Tractament per a la realització dels tractaments per compte del Responsable del Tractament seran:

|  |
| --- |
| **Mitjans del tractament:** |
| [ ]  Informàtics | [ ]  Físics | [ ]  Mixtos |

En aquest sentit, ambdues parts es comprometen a complir els principis i les obligacions establertes en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (d’ara endavant, l’“RGPD”) i en la Llei orgànica 3/2018, de 5 de desembre, de Protecció de Dades Personals i garantia dels drets digitals (d’ara endavant, “LOPDGDD”), així com qualsevol altre normativa vigent sobre la matèria que li sigui d’aplicació.

1. **Identificació de la informació afectada**

Pel compliment de l'objecte d'aquest Encàrrec, l'Encarregat del Tractament tractarà dades per compte del Responsable de [*indicar col·lectiu*].

Les tipologies de dades personals que tractaran poden ser les següents:

* Dades identificatives
* Dades econòmiques
* Dades acadèmiques
* Dades laborals

Les dades personals tractades podran correspondre a [*persones interessades a participar en el concurs, estudiants, professors, personals d’administració i serveis i altre personal que participi en l’organització de les activitats*]. En qualsevol cas, les Parts podran tractar aquelles dades personals i de persones que siguin necessàries, adequades, pertinents i lícites per complir l’objecte d’aquest Encàrrec.

1. **Durada**

La durada de l’encàrrec del tractament [*serà de ......./queda supeditada a la durada del Conveni/Contracte*].

Finalitzat l’encàrrec del tractament, l'Encarregat s'obliga a retornar al Responsable les dades de caràcter personal i, si escau, els suports on constin emmagatzemats. La devolució ha de comportar l'esborrat total de les dades existents en els equips informàtics utilitzats per l'Encarregat.

No obstant això, el Responsable autoritza a l'Encarregat a que mantingui una còpia amb tots els registres degudament bloquejats adoptant les mesures de seguretat pertinents, mentre es derivin responsabilitats de l'execució de l'objecte d’aquest Encàrrec, podent com a màxim conservar-los bloquejats durant cinc anys passats els quals es procedirà a la seva destrucció.

1. **Obligacions de l’Encarregat del Tractament**

L'Encarregat del Tractament i tot el seu personal s'obliguen a:

4.1. Confidencialitat i secret

L'Encarregat del Tractament designarà a les persones de la seva plantilla (d'ara endavant, “personal autoritzat”) que seran les úniques persones autoritzades per a accedir a les dades de caràcter personal objecte de tractament.

L'Encarregat mantindrà un llistat actualitzat del personal autoritzat a la disposició del Responsable del Tractament i en cas que aquest el sol·liciti, haurà de ser-li lliurada una còpia d'aquest.

L'Encarregat garanteix que el personal autoritzat coneix les obligacions de seguretat i confidencialitat derivades de l’RGPD i la LOPDGDD, i es comprometen, de manera expressa i per escrit, a respectar la confidencialitat i a complir amb les mesures de seguretat corresponents.

Així mateix, tant l'Encarregat com el personal autoritzat es comprometen a utilitzar les dades personals objecte de tractament, o els que recullin per a la seva inclusió, només per a la finalitat objecte d'aquest Encàrrec. En cap cas podran utilitzar les dades per a fins propis.

S'obliguen així mateix a mantenir el deure de secret respecte de les dades de caràcter personal als quals hagin tingut accés en virtut del present Encàrrec, fins i tot després que finalitzi el seu objecte.

L'Encarregat garanteix la formació necessària en matèria de protecció de dades personals de les persones autoritzades per a tractar dades personals i controlarà en tot moment el respecte de les instruccions donades pel Responsable en relació al tractament de les dades, verificant el compliment per part del personal autoritzat dels procediments establerts per a garantir la seguretat de les dades i el compliment de la normativa aplicable.

4.2. Utilització i comunicació de les dades

L'Encarregat tractarà les dades d'acord amb les instruccions documentades del Responsable i únicament per a la finalitat d’aquest Encàrrec. Si l'Encarregat del Tractament considera que alguna de les instruccions facilitades pel Responsable infringeix l’RGPD, la LOPDGDD o qualsevol altra disposició en matèria de protecció de dades, informarà el Responsable.

No comunicarà, ni transferirà les dades personals tractades a terceres persones, tret que compti amb l'autorització expressa del Responsable, en els supòsits legalment admissibles.

L'Encarregat pot comunicar les dades a altres Encarregats del Tractament del mateix Responsable, d'acord amb les instruccions del Responsable. En aquest cas, el Responsable identificarà, de manera prèvia i per escrit, l'entitat a la qual s'han de comunicar les dades, les dades a comunicar i les mesures de seguretat a aplicar per a procedir a la comunicació.

En qualsevol cas, l'Encarregat conservarà i posarà a la disposició del Responsable tota la informació necessària i/o de qualsevol forma rellevant en relació amb el tractament de dades personals encomanat per a demostrar el compliment de les seves obligacions, així com per a la realització de les auditories o les inspeccions que realitzi el Responsable o un altre auditor autoritzat per ell.

4.3. Transferències internacionals

No es preveuen transferències internacionals. Si l'Encarregat ha de transferir dades personals a un tercer país o a una organització internacional, haurà de recaptar l'autorització prèvia i per escrit del Responsable. I no podrà, en cap cas, procedir a cap Transferència Internacional de dades fins que hagi obtingut aquesta autorització per escrit.

4.4 Subcontractació

L'Encarregat no podrà subcontractar cap de les prestacions que formin part de l'objecte que comportin el tractament de dades personals, a excepció dels serveis auxiliars necessaris per al normal funcionament dels serveis de l'Encarregat.

Si fos necessari subcontractar algun servei que impliqui tractament de dades personals, aquest fet s'haurà de comunicar prèviament i per escrit al Responsable, amb una antelació d'un mes, indicant els tractaments que es pretén subcontractar i identificant de manera clara i inequívoca l'empresa/entitat subcontractista i les seves dades de contacte. La subcontractació es pot dur a terme si el Responsable dona el seu vistiplau de manera expressa i per escrit.

El subcontractista, que també tindrà la condició d'encarregat del tractament, està obligat igualment a complir les obligacions establertes en aquest document per a l'Encarregat del Tractament i les instruccions que dicti el Responsable.

Correspon a l'Encarregat inicial regular la nova relació de manera que el nou encarregat quedi subjecte a les mateixes condicions (instruccions, obligacions, mesures de seguretat, etc.) i amb els mateixos requisits formals que ell, quant a l'adequat tractament de les dades personals, i a la garantia dels drets de les persones afectades.

L'Encarregat haurà de lliurar al Responsable còpia del contracte signat amb el subencarregat del tractament per a la seva revisió i arxiu, a l'efecte de poder demostrar diligència en el compliment de la normativa aplicable. Així mateix, el Responsable podrà, en qualsevol moment i a través de l'Encarregat, sol·licitar al subencarregat el lliurament de tota la documentació relativa a les mesures tècniques i organitzatives implementades per aquest per a la protecció de dades personals.

En el cas d'incompliment per part del subencarregat, l'Encarregat inicial continuarà sent plenament responsable davant el Responsable quant al compliment de les obligacions.

4.5. Col·laboració i suport al Responsable, concretament en:

1. La realització de les avaluacions d'impacte relatives a la protecció de dades, quan escaigui.
2. La realització de les consultes prèvies a l'autoritat de control, quan escaigui.
3. L'elaboració de la resposta a l'exercici dels drets:
	1. Accés, rectificació, supressió i oposició
	2. Limitació al tractament
	3. Portabilitat de dades
	4. A no ser objecte de decisions individualitzades automatitzades (inclosa l'elaboració de perfils).

Quan les persones afectades exerceixin aquests drets davant l'Encarregat del Tractament, aquest ha de comunicar-lo per correu electrònic a l'adreça proteccio.dades@upc.edu. La comunicació ha de fer-se de manera immediata i en cap cas més enllà del dia laborable següent al de la recepció de la sol·licitud, juntament, si és el cas, amb altres informacions que puguin ser rellevants per a resoldre la sol·licitud.

4.6. Dret d'informació

L'Encarregat del Tractament, en el moment de la recollida de les dades, ha de facilitar la informació relativa als tractaments de dades que es realitzaran. La redacció i el format en què es facilitarà la informació s'ha de consensuar amb el Responsable abans de l'inici de la recollida de les dades. Si entre els tractament a realitzar, no està prevista la recollida de dades per part de l’Encarregat, correspondrà al Responsable facilitar aquesta informació.

4.7. Mesures de seguretat

L'Encarregat del Tractament aplicarà les mesures tècniques i organitzatives apropiades per a garantir un nivell de seguretat adequat al risc i implantarà les mesures de seguretat pertinents.

En tot cas, haurà d'implantar mecanismes que permetin:

1. Seudonimizar i xifrar les dades personals.
2. Garantir la confidencialitat, integritat, disponibilitat i resiliència permanents dels sistemes i serveis de tractament.
3. Restaurar la disponibilitat i l'accés a les dades personals de manera ràpida, en cas d'incidents físic o tècnic.
4. Verificar, avaluar i valorar, de forma regular, l'eficàcia de les mesures tècniques i organitzatives implantades per a garantir la seguretat del tractament.

Així mateix, es tindran en compte els riscos de destrucció, pèrdua, alteració accidental o il·lícita, comunicació o accés no autoritzat en el moment d'avaluar l'adequació del nivell de seguretat.

Si l'Encarregat del Tractament modifiqués en qualsevol moment les mesures de seguretat implementades, ho comunicarà immediatament al Responsable del Tractament, qui analitzarà si les mesures de seguretat que l'Encarregat del Tractament ofereix, compleixen amb els requisits mínims exigits pel Responsable.

En el cas que el Responsable del Tractament conclogués que les esmentades mesures de seguretat no són suficients, podrà resoldre el contracte actual de manera immediata sense cap penalització o indemnització a favor de l'Encarregat del Tractament, no podent aquest exigir el pagament o devolució de cap import.

4.8. Notificació de violacions de seguretat de les dades

L'Encarregat del Tractament notificarà al Responsable, sense dilació indeguda, i en qualsevol cas abans del termini màxim de 12 hores, i a través de del correu electrònic proteccio.dades@upc.edu i al telèfon 93 405 46 99 amb posterioritat a la comunicació escrita, de les violacions de la seguretat de dades personals al seu càrrec de les quals tingui coneixement, juntament amb tota la informació rellevant per a la documentació i comunicació de la incidència.

La notificació no és necessària quan sigui improbable que aquesta violació de seguretat constitueixi un risc per als drets i llibertats de les persones físiques.

La notificació haurà de contenir, com a mínim, la següent informació:

1. Descripció de la naturalesa de la violació de la seguretat de les dades personals, fins i tot, quan sigui possible, les categories i el nombre aproximat d'interessats afectats, i les categories i el nombre aproximat de registres de dades personals afectats.
2. El nom i les dades de contacte del delegat de protecció de dades o d'un altre punt de contacte en el qual es pugui obtenir més informació.
3. Descripció de les possibles conseqüències de la violació de seguretat de les dades personals.
4. Descripció de les mesures adoptades o propostes per a posar remei a la violació de la seguretat de les dades personals, incloent, si escau, les mesures adoptades per a mitigar els possibles efectes negatius.

Si no és possible facilitar tota la informació anterior de manera simultània, la informació es facilitarà de manera gradual sense dilació indeguda.

En cap cas l'Encarregat del Tractament es comunicarà directament amb l’autoritat de control competent sense el consentiment previ i per escrit del Responsable del Tractament, tret que la legislació aplicable que sigui d’aplicació a l'Encarregat així li ho exigeixi. En aquest cas, ho posarà en coneixement del Responsable del Tractament.

L'Encarregat del Tractament col·laborarà amb el Responsable per a assistir-li amb la recerca i reparació de qualsevol violació de seguretat. En els casos en què s’ hagi de comunicar-se als propis interessats una violació de seguretat de les seves dades, aquesta comunicació serà feta pel Responsable, sense dilació indeguda i en un llenguatge clar i senzill.

**5. Comunicacions**

A l'efecte de facilitar el compliment de les obligacions derivades del present document, les Parts faciliten les següents dades de contacte:

Responsable del Tractament

Universitat Politècnica de Catalunya

Dades de la Delegada de protecció de dades (DPD):

Plaça Eusebi Güell, 6, Edifici Vèrtex, 08034 Barcelona

E-mail: proteccio.dades@upc.edu

Telèfon: 93 405 46 99

Encarregat del Tractament

xxxxxxxxxxxxxxxxxxxxxxxxxxxx

Dades del/de la Delegat/da de protecció de dades (DPD):

xxxxxxxxxxxxxxxxxxxxxx.

**6. Obligacions del Responsable del Tractament**

Correspon al Responsable del Tractament:

1. Posar a la disposició de l’Encarregat del Tractament les dades personals que es refereix la clàusula 2.
2. Realitzar, quan així procedeixi, la corresponent avaluació d'impacte relativa a la protecció de dades personals de les operacions de tractament a realitzar per l’Encarregat del Tractament.
3. Realitzar les consultes prèvies que correspongui davant l’Autoritat de Control competent.
4. Vetllar, de manera prèvia i durant tot el tractament, pel compliment de l’RGPD i la LOPDGDD per part de l’Encarregat del Tractament.
5. Supervisar el tractament, inclosa la realització d'inspeccions i auditories.

**7. Responsabilitat**

Cada Part respondrà enfront de l’altre Part de l'incompliment de les obligacions establertes en el present document i, en general, de les establertes en la normativa vigent a cada moment en matèria de protecció de dades personals.

I en prova de conformitat, les Parts signen aquest Encàrrec de tractament, en el lloc i data assenyalats en l'encapçalament.

|  |  |
| --- | --- |
| **UNIVERSITAT POLITÈCNICA DE CATALUNYA**  | **(nom de l’entitat)** |
| Prof. Daniel Crespo Artiaga | (nom i cognoms) |
| Rector | (càrrec) |